**PROJEKAT MLADI PREDUZETNIK**

**- Osnovne informacije -**

**Dragi učenici,**

Naša škola se tokom decembra uključila u projekat koji *Visoka škola za poslovnu ekonomiju i preduzetništvo (VŠPEP)* iz Beograda realizuje pod nazivom „Mladi preduzetnik“. VŠPEP, kao jedan od lidera u oblasti preduzetništva, u upravo u Srbiji proglašenoj „Deceniji preduzetništva“, odlučio je da pokrene projekat čiji je osnovni cilj da se što veći broj srednjškolskih timova širom Srbije uključi u edukaciju u oblasti preduzetništva. U veoma kratkom periodu Projekat je izazvao veliki interes i u njega su se uključili srednje škole iz gradova i opština širom Srbije: pored Paraćina tu su Sremska Mitrovica, Šid, Niš, Jagodina, beogradske opštine Vračar, Zemun, Voždovac...

Projekat se realzuje u formi takmičenja koje će se realizovati u dva nivoa: lokalni (gradski, tj. opštinski) i Republički i sastoji se od sledećih aktivnosti:

**Rad učeničkih timova**

Od srednjoškolskih timovi sastavljenih od 3 do 5 ili više učenika, očekuje se da se angažuju na Projektu tako što će identifikovati svoju poslovnu (preduzetničku) ideju, razraditi je u formi poslovnog (biznis) plana, da bi je na kraju prezentovali pred žirijem koji će činiti ljudi iz biznisa.

Profesori VŠPEP su predstavili način na koji bi učenički timovi trebalo da izrade svoje planove. Tom prilikom učenicima su podeljene Radne sveske sa instrukcijama o pripremi i prezentovanju poslovnih planova (za one koji nisu bili na ovoj radionici, Radna sveska dostupna je u elektronskoj formi).

Svi koji imaju dodatnih pitanja mogu da se obrati nastavniku/ci \_\_\_\_\_\_\_\_\_\_\_\_\_\_ koja će im pomoći u pripremi rada, ali će im takođe omogućiti da putem mejla proslede pitanja profesorima sa VŠPEP.

**Takmičenje**

Kao što je gore već napomenuto, takmičenje učeničkih timova će se održati u dva nivoa:

* Prvo, opštinsko takmičenje će se održati tokom februara/marta 2017. (tačan datum će biti objavljen blagovremeno)
* Drugo, tri prvoplasirana tima sa opštinskog/gradskog takmičenja će se kvalifikovati za republičko finale koje će se organizovati tokom aprila 2017. u Beogradu. (tačan datum će se takođe naknadno odrediti)

**Propozicije takmičenja**

Sastav žirija, kako na opštinskom, tako posebno na republičkom nivou, će činiti pre svega predstavnici iz realnog biznisa (vlasnici i direktori kompanija, banaka i drugih poslovnih organizacija). Učenički biznis planovi će se ocenjivati na osnovu tri osnovna kriterijuma:

1. Kreativnost i originalnost poslovne ideje
2. Realističnost i izvodljivost poslovnog plana
3. Ubedljivost prezentovanja

**Nagrade**

Za najbolje timove, kako na opštinskom/gradskom, tako i republičkom nivou, VŠPEP je sa svojim partnerima obezbedio vredne nagrade. VŠPEP će dodeliti **vaučere u vrednosti od 500 eura** za studiranje na VŠPEP za školsku 2017/2018 godinu,

Zavisno od dogovora sa partnerima, VŠPEP će se truditi da do finalnog skupa, fond nagrada proširi i učini još bogatijim.

Kontakt VŠPEP:

Doc. dr Zorana Nikitović – zorana.nikitovic@vspep.edu.rs

Mr Aleksandra Stojanović – aleksandra.stojanovic@vspep.edu.rs

Dr Zvonko Brnjas – zvonko.brnjas@gmail.com

Dr Dragan Milinković – Fimon - fimon@ien.bg.ac.rs